Ιστορικοφιλολογική εξέταση του έργου «Αφέντης και Δούλος» του Λέοντος Τολστόι
Creators: name: Χατζηαδάμου, Ευφραξία Αθανασίου
Publisher: name: Aristotle University of Thessaloniki
Year: 2020
Subjects: Αφέντης και Δούλος
Λέων Τολστόι
Ιστορικοφιλολογική ανάλυση
Master and Man
Leo Tolstoy
Historical and literary analysis

description: H παρούσα εργασία στοχεύει στην εξέταση του έργου του Λέοντος Τολστόι «Αφέντης και Δούλος» με προτεραιότητα στην ανάλυση και προσέγγιση του ιστορικού και κοινωνικού πλαισίου στο οποίο γεννήθηκε το έργο και στην ανάγνωσή του για την πιο ολοκληρωμένη ανάλυσή του. Εργαλείο ανάγνωσης αποτελεί η ιστορικοφιλολογική μέθοδος. Ερευνάται το έργο του συγγραφέα με βάση το ιστορικό και κοινωνικό πλαίσιο παραγωγής του, με αναφορά σε στοιχεία εκτός του κειμενικού σώματός του, όπως η βιογραφία του συγγραφέα, οι ιστορικές περίοδοι, τα λογοτεχνικά ρεύματα. Δίνεται έμφαση στη μορφολογία και την τυπολογία του κειμένου και επισημαίνονται τα ιδιαίτερα γνωρίσματα που συνιστούν το είδος, τη μορφή και το περιεχόμενό του. Ερευνώνται ο χώρος και ο χρόνος συγγραφής και όλες εκείνες οι συνθήκες που προσδιορίζουν την πορεία του μέσα στο χρόνο. Η εργασία αποτελείται από δύο μέρη που ακολουθούν τον πρόλογο και την εισαγωγή. Στο πρώτο μέρος γίνεται αναλυτική παρουσίαση των ιστορικών και κοινωνικών θεωριών και των λογοτεχνικών ρευμάτων του 19ου αιώνα που επηρεάζουν την εποχή του Τολστόι. Στη συνέχεια γίνεται μια σύντομη παρουσίαση της αφηγηματολογικής θεωρίας. Στο δεύτερο μέρος παρουσιάζεται αρχικά η βιογραφία και η εργογραφία του συγγραφέα, το ιστορικό και κοινωνικό πλαίσιο της εποχής του και η πρόσληψη του έργου του από την κριτική της εποχής. Ακολουθεί η ανάλυση – ανάγνωση του έργου «Αφέντης και Δούλος» με βάση τα παραπάνω δεδομένα και διαπιστώνεται ότι η ιστορία του έργου γεννιέται από το κοινωνικό πλαίσιο της εποχής και τις κοινωνικές συγκρούσεις που επικρατούν, οι οποίες αποτυπώνονται στο κείμενο με κυριολεκτικό αλλά και με μεταφορικό και αλληγορικό τρόπο, με ένα τρόπο και ύφος γραφής που βρίσκεται κοντά στο λογοτεχνικό ρεύμα του ρεαλισμού. Καταγράφεται τέλος ότι το έργο είναι επηρεασμένο από την ίδια τη ζωή του συγγραφέα και τα βιώματά του την περίοδο που γράφεται, οι δε αντιλήψεις του συγγραφέα, η φιλοσοφία και η ιδεολογία του εισβάλλουν καθοριστικά στο κείμενο.
description: The present paper aims at studying the work of Leo Tolstoy “Master and Man” with priority in the analysis and approach of the historical and social context in which the work was born and in its reading for a most complete analysis. The historical-philological method is being used as a reading tool. The work of the author is being studied based on the historical and social context of its creation with reference to elements besides its textual body, such as the author's biography, historical periods, and literary movements. Emphasis is placed on the morphology and typology of the text and the special features that constitute its type, form and content are highlighted. The space and time of writing and all those conditions that determine its course through time are studied. The paper consists of two parts that follow the preface and introduction. The first part provides a detailed presentation of the historical and social theories and literary movements of the 19th century that influence Tolstoy’s era. Then there is a brief presentation of the narrative theory. The second part initially presents the biography and works of the author, the historical and social context of his time and the reception of his work by the critics of the time. The analysis - reading of the work "Master and Man" follows based on the above data and it is concluded that the story of the work is born from the social context of the time and the prevailing social conflicts, which are reflected in the text literally but also metaphorically and allegorically, in a way and style of writing that is close to the literary genre of realism. Finally, it is mentioned that the work is influenced by the author's own life and his experiences at the time of writing as well as by the author's perceptions, philosophy and ideology that invade the text significantly.